procesaur/Wiki.mk huggingface dataset:
Предизвик (филм од 2017)

Предизвик (англиски: ''The Challenge'') - долгометражен документарен филм од 2016 година, во режија на Јури Анкарани (''Yuri Ancarani'').
1 Содржина
Дејството на филмот се одвива во Катар, за време на еден викенд, кога во пустината се одржува турнир во соколарство. Главните протагонисти во филмот се млади, богати шеици кои ја негуваат страста кон ловот со помош на соколи. Притоа, во филмот може да се видат кадри од типот на: шеици кои возат златни мотоцикли, приватни авиони за превоз на питомите соколи, луксузни резиденции и шеик кој го вози своето „Ламборгини“ додека на совозачкото место седи неговиот миленик - гепардот. единствената жена која се појавува во филмот е една странска туристка на камила.
2 Осврт кон филмот
Карактеристично за филмот е тоа што речиси нема дијалози, ниту пак раскажувач кој го објаснува дејството. Филмот започнува со бавно движење, во епски манир. Фотографијата во филмот го одзема здивот, а сугестивната атмосфера е збогатена со креативниот амбиентален звук. Во точката на кулминацијата, режисерот пристапува кон бескомпромисна стилска апстракција, наративно лимбо коешто прераснува во комедија на апсурдот. Филмот завршува со нема и црна одјавна шпица. Инаку, филмот бил сниман во период од три години.
КК Макаби Ашдод

Кпшаркарскиот Клуб Макаби Ашдод (хебрејски:מכבי אשדוד בכדורסל) е клуб кој потекнува од Ашдод, Израел. Моментално, клубот игра во Израелската кошаркарска лига и израелскиот кошаркарски куп.
1 Историја
Клубот е основан во 1961 година од страна на членовите на Макаби Ашдод. Тимот игра во првата израелска лига Од 2010 година.
2 достигнувања
* Израелско првенство (Место Две): 2012.
* израелскиот куп (Финалист): 2016.
Жилавка

Жилавка е бело вино од разновидно грозје, засадено првенствено во регионот на Мостар, Херцеговина, во јужниот дел на Босна и Херцеговина. Како сортно вино, Жилавка е позната по својата светла свежина и киселост. Идеална за комбинирани оброци, често е старо како даб "берик" гроздобер, кој претставува повеќе полно и земјени вино со јаткасти аспекти кои биле поприсутни во вината произведени во раните 2000-ти и порано..
Широко засадени низ цела поранешна Југославија, Жилавката била само мало мешано грозје што се користело низ целата поранешна држава.
Производството е генерално фокусирано во областа јужно од Мостар околу селата Читлук, Меѓугорје, Љубушки и Чапљина со познати продуценти како Нуиќ, Шекгро, Бркиќ, Винарија Читлук, Задро и Витаи / Гангаш.
1 Жилавка во Македонија
Американскиот весник „Волстрит журнал“ го рангирал виното „Жилавка“ на македонската винарија „Стоби“ меѓу топ пет пролетни вина во светот. Исто така и сортата „Вранец“ од бербата од 2012 година била препорачан од реномираниот „Вашингтон пост“ и ја доби оценката – „одличен“. Винскиот критичар на „Волстрит журнал“, Вил Лионс за „Жилавка“ напишал: „Ова вино е направено од помалку позната сорта на грозје и е апсолутно воодушевувачко. Бело, со убава и нежна сламеста боја, а поттекнува од Република Македонија. Има прекрасна миризлива нишка со ноти на дуња, зрели праски и лимон. Уште на првата голтка е сочно и лесно со суптилна лутина. Одлично оди со зачинета храна“.
2 Синоними
Жилавка е исто така позната под синонимите Мостарска, Мостарска Жилавка, Желавка Бијела, Жилава Херцеговачка, Жилавка, Жилавка Биља и Жилавка Мостарска.
Ледено вино

Ледено вино или ајс вино (англиски: ''ice wine'', германски: ''Eiswein'') — вид десертно благородно слатко вино, произведено од грозје, кое e замрзнато додека сè уште е на лозата, и кое се пресува во смрзната состојба. Само неколку капки сок се добиваат од едно зрно грозје, но тие се многу богати со шеќери. Ова вино се прави во Германија, САД и Канада. Потеклото на леденото вино може да се бара назад во времето во далечната 1700 година во Германија, каде било откриено по настапувањето на раните мразови, но овој вид на вино бил приготвуван и уште во Римското Царство. Подоцна, традицијата била пренесена во земји како САД и Канада, поради соодветните временски услови.
Во Германија, ледено вино обично се прави од сортата Ризлинг, додека во Северна Америка, Видал Бланк е омилен избор на винариите. Во прилог на белите сорти, ледено вино е направено и од црвените сорти Каберне Франк, Каберне Совињон, Мерло и Сира.
Леденото вино е направено на единствен начин. Грозјето останува откриено на лозата, понекогаш со месеци. Со доаѓањето на зимската сезона температурите опаѓаат и во зрната на грозјето се формираат ледени кристали кои практично го дехидраат и оставаат само концентрирани шеќери и киселини.
Грозјето се бере само замрзнато, така што леденото вино може да се прави само под соодветни климатски услови. Ако студот се забави, грозјето ќе се распадне и бербата ќе биде целосно изгубена. Ако зимата е премногу студена, ќе биде невозможно да се извади доволно сок. (Во 1990 година, една од најдобрите канадски визби го скршила својот вински печат, обидувајќи се да произведува вино на -20 степени!)
Кога грозјето се замрзнува и се претвора во цврсти топчиња од мраз и високо концентриран шеќерен сок, започнува жетвата. Грозјето се собира само со рака, обично доцна во ноќта, за време на полна месечина кога температурите се меѓу -8 и -15 степени. Производството е крајно ограничено - понекогаш само едно шише вино се добива од целата лоза.
Добиеното вино има светла жолтеникава боја (од бели сорти) или портокалово-црвена (од црвени сорти) боја, висок процент на шеќер, густина, алкохолната јачина помеѓу 6% и 13% и ексклузивна овошна арома на праска, кајсија и слично.
Вистинското ледено вино мора да ги следи стандардите на VQA (''Vintners Quality Alliance''), кои забрануваат вештачкото замрзнување на грозјето или алтернативни промени на изворниот рецепт. Во моментов, најпознатите (и најскапите) вина од овој тип доаѓаат од Германија и Канада. Цените се движат меѓу 60 и 100 евра, а во 2006 година било продадено најскапото шише до моментов, од канадската винарија ''Royal DeMaria'', за сума од 30.000 канадски долари (околу 20 000 евра). Околу 75% од производството на овој вид на вино во Канада доаѓа од Онтарио.
Билеќко Езеро

Билеќко Езеро — евештачко езеро во општина Билеќа, Република Српска, Босна и Херцеговина. Езерото е настанато со изградбата на браната Гранчарево на реката Требишница во близина на градот Билеќа во 1968 година. Браната е висока 123 метри а широка на врвот 439 метриж.
Езерото е едно од најголемите вештачки езера во Босна со должина од 18 километри и ширина од 3 до 4 метри. Вкупната површина на езерото е 33 км<sup>2</sup>, во зависност од водостојот. На дното на езерото се наоѓа напуштено село, кое било евакуирани за време на изградбата. Најголема длабочина е 104 метри и се наоѓа на надморска височина од 400 метри.
1 Галерија
ATC код A16

1 A16A Други производи за алиментарниот тракт и метаболизмот
1.1 A16AA Аминокиселини и деривати
:A16AA01 Левокарнитин
:A16AA02 Адеметионин
:A16AA03 Левоглутамид
:A16AA04 Меркаптамин
:A16AA05 Карглуминска киселина
:A16AA06 Бетаин
:A16AA07 Метрелептин
:QA16AA51 Левокарнитин, комбинации
1.2 A16AB Ензими
:A16AB01 Алглуцераза
:A16AB02 Имиглуцераза
:A16AB03 Агализидаза алфа
:A16AB04 Агализидаза бета
:A16AB05 Ларонидаза
:A16AB06 Сакрозидаза
:A16AB07 Алглукозидаза алфа
:A16AB08 Галсулфаза
:A16AB09 Идурсулфаза
:A16AB10 Велаглуцераза алфа
:A16AB11 Талиглуцераза алфа
:A16AB12 Елосулфаза алфа
:A16AB13 Асфотаза алфа
:A16AB14 Себелипаза алфа
:A16AB15 Велманаза алфа
:A16AB16 Идурсулфаза бета
:A16AB17 Церилипоназа алфа
:A16AB18 Вестронидаза алфа
:A16AB19 Пегвалиаза
Саули Ваисанен

Саули Апо Каспери Ваисанен (роден на 5 јуни, 1994 година) е фински фудбалер, играч од одбраната на СПАЛ и на финската репрезентација.
1 Животопис
Ваисанен е роден во Хелсинки. Неговата мајка Ана-Лиза Тилус е истакнат телевизиски презентер на Yle TV1 и полуфиналист на Мис на светот 1984.
Јањски Острови

Јањските Острови се наоѓаат во „јужниот џеп” на западниот дел на Република Српска, припаѓаат на општините Шипово на 9 км од нејѕиниот центар и околу 90 км од регионалниот центар на Бања Лука. По целата должина на Јањските Острови, тече истоимената река Јањ.
Во нејзината близина се наоѓаат населените места Бабиќи, Брдо, Ваган, Водица, Горица, Грбавица, Греда, Ѓукиќи, Кнежевиќи, Кичелово брдо, Липовача, Љуша, Мочиоци, Натпоље, Подобзир, Попуже, Прибељци, Стројице, Тодориќи, Чуклиќ и свте тие заедно ја сочинуваат историската, географска и културна област Јањ во општина Шипово.
Во непосредна близина се наоѓа и прашумата Јањ, како и Манастирот Глоговац.
1 Растителен и животински свет
Поради извонредната сочуваност на природата, разновидните живеалишта и специфични климатски услови, Јањските Острови се богати со растителен и животински свет. На овој простор се наоѓаат голем број на шуми, а во неговата околина и доста шумски висорамнини.
Реката е исклучително богата со риби — пастрмка и липљен. Околните шуми се живеалишта на многу диви животни — зајаци, волци, лисици, темни мечки, срни, диви свињи па и на рисот. Од птици во густите шуми може да се видат голем бел тетраб, љештарка, јастреб, сокол, орел, гулаби, клукајдрвци и многу други видови.
Релјефот е во најголем дел изграден од седиментни варовнички карпи и доломит. Варовничките површини се испресечени со бројни тектонски пукнатини на кои се створени бројни форми на релјеф (вртачи, долини, јами, пештери).
2 Клима
Јањските Острови во глобалниот климатски поглед се наоѓаат во појасот со умерено континентална клима.
3 Река Јањ
Реката Јањ тече низ извири 13 км јужно од Шипово на надморска височина од 612 м во исклучително длабок кањон чии стрмнини се преку 200 м.
Токму во Јањските острови, реката Јањ се разлева во многобројни поточиња кои после неколку километри повторно се спојуваат.
4 Туризам
Резерватот Јањски Острови е популарно туристичко место за излет и најатрактивно место за излет во Шипово. Мир, богатство со бујно зеленило, шуми и реката Јањ е онаа што најмногу ги привлекува туристите. Она што најмногу ги краси Јањските острови се големиот број на слапови, потоци и водопади кои се протегаат по должина на целото место. Местото е погодно за лов и риболов, а постои и можност за изнајмување на соба во селските домаќинства.
Во 2016 година на Јањските острови одржан е музички фестивал З.Е.Т. (забава, екологија и туризам) од Шипово на кој настапиле многобројни изведуваачи.
5 Галерија
6 Поврзано
* Општина Шипово
* Прашума Јањ
* Јањ
* Зет од Шипово
Зеленгора

Зеленгора е планина во Република Српска, БиХ, која се налаоѓа во склоп на Националниот парк Сутјеска.
1 Географија
Се наоѓа кај границата со Црна Гора, а поделена е помеѓу 3 општини: Гацко, Калиновик и Фоча. Најпозната е по голем број на леднички езера, од кои најпознати се Котланичко езеро, Орловачко езеро, Штиринско езеро, Југово езеро, Доње Баре, Горње Баре и др. Во централниот масив на Зеленгора , Брегоч (2.014 m) е највсоката точка.
Планината Зеленгора е ограничена од север со јелечките планини Хусад и Радомишља, од северозапад со Загорје, Вучјите ридови и Обље, од запад, југозапад и југ со реката Неретва, Гредеља, со утоката на Јабушница, Сутјеска, од југоисток и исток со кањот на Сутјеска, реката Сутјеска, планината Волујак и Маглиќ (планина), од североисток со Малуш планина и планината Руд. Целиот комплекс на Зеленгора опфаќа околу 150-160 км<sup>2</sup> површине.
Зеленгора има богата флора и фауна, особено во делот каде се налаоѓа прашумата Перуќица.
2 Занимливости
* За време на Втората светска војна, 10 јуни 1942 година на планината е основана Четвртата пролетерска црногорска ударна бригада.
* Исто така на планината на 12 и 13 мај 1945 година се одиграла Битката на Зеленгора помеѓу четниците и партизаните.
3 Туризам
Една од најубавите планини во Босна и Херцеговина привлекува голем број на луѓе, како од регионот така и од државите на западна Европа, посакуван одмор и лесна рекреација, а на нејѕините висорамнини почнуваат да се одржуваат ралични манифестации кои промовираат чист воздух и богата разновидност на растително и животинско царство на Зеленгора. Една од тие манифестации се Денови на боровницата (Зеленгора) (Дани боровнице) а исто така е популарна и планинарската акција "Езерата на Зеленгора" ("Језера Зеленгоре"), во рамки на која се организираат тури до нејѕините 6 езера.
4 Галерија
Список на болници во Македонија

Ова е список на болници во Македонија.
1 Јавно здравство
2.1 Општи болници
* Градска Општа болница „8 Септември“ - Скопје
* Општа болница - Велес
* Општа болница - Гевгелија
* Општа болница „Д-р Ферид Мурад“ - Гостивар
* Општа болница - Дебар
* Општа болница - Кавадарци
* Општа болница - Кичево
* Општа болница - Кочани
* Општа болница - Куманово
* Општа болница - Охрид
* Општа болница „Борка Талески“ - Прилеп
* Општа болница - Струмица
* Општа болница - Струга
1.2 Клинички болници
* ЈЗУ Клиничка болница – Тетово
* ЈЗУ Клиничка болница - Штип
* ЈЗУ Клиничка болница „Д-Р Трифун Пановски“ – Битола
1.3 Специјални болници
* СБ за белодробни заболувања и туберкулоза „Јасеново“ - Велес
* СБ за белодробни заболувања и туберкулоза „Лешок“ – с. Лешок
* СБ за превенција, лекување и рехабилитација на респираторни заболувања - Отешево
* СБ за превенција, лекување и рехабилитација на кардиоваскуларни заболувања – Охрид
* СБ за ортопедија и трауматологија „Св. Еразмо“ – Охрид
* СБ за геријатриска и палијативна медоцина „13 Ноември” - Скопје
* СБ по гинекологија и акушерство „Мајка Тереза“ - Скопје
* Психијатриска болница – Негорци, Гевгелија
* Психијатриска болница – Демир Хисар
* Психијатриска болница – Скопје
2 Приватно здравство
2.1 Општи болници
* ПЗУ во мешовита сопственост Општа болница Ре-МЕДИКА - Скопје
3 Клинички болници
* ПЗУ Клиничка болница „Жан Митрев“ - Скопје
4 Специјални болници
* ПЗУ СБ по гинекологија и акушерство „Плодност“ - Битола
Стадион Ха'jод Алeф

Стадион Ха'jод Алeф (хебрејски:אצטדיון הי"א‎, ''Itztadion H'yod Alef'') е стадион кој се наоѓа во Ашдод, Израел.
Овој стадион моментално го користат фудбалските клубови од Ашдод, Moaдон Спорт Ашдод и Макаби Ирони Ашдод.
Стадионот има сместивост од 7.800 места. Стадионот е именуван по 11 спортисти, Убиени од страна на терористите, Во времето на Летни олимписки игри 1972.
Горан Николовски

Горан Николовски — актуелен директор на Управата за безбедност и контраразузнавање на Македонија од јуни 2017.
1 Животопис
Горан Николовски е роден на во Скопје. Дипломирал на Факултетот за безбедност во Скопје во 1991 година.
2 Работно искуство
* 1992-1997 - оперативен работник во УБК (ДБК)
* 1997-1998 - началник на Сектор во УБК
* 1998 -1999 - главен инспектор во УБК
* 1999-2001 - главен инспектор по контраразузнавање во УБК
* 2001-2013 - началник на Сектор за контратероризам
* 2013-2015 - началник на Оддел за контраразузнавање
* 2015–2017 - помошник директор за контраразузнавање
Макаби Ирони Ашдод

ФК Макаби Ирони Ашдод (хебрејски:מכבי עירוני אשדוד) е клуб кој потекнува од Ашдод, Израел. Настапува на Стадион Ха'jод Алeф во Лига Алеф. Бил формиран во 1961 година.
1 Историја
Клубот е основан во 1961 година од страна на членовите на Макаби Ашдод. Тимот стигна до првата дивизија на крајот од сезоната 1992/93. Во 1999 година клубот беше избришан, поради спојување со Хапоел Ашдод, општинскиот соперник. Во април 2015 година, инициран од навивачите, клубот повторно беше воспоставен
2 достигнувања
* Израелскиот куп (Полуфинале): 1997/98
* Национална лига (Второ место): 1992/93, 1996/97
Бакарниот кањон (филм од 1950)

Бакарниот кањон (англиски: ''Copper Canyon'') - американски филм од 1950 година, во режија на Џон Фароу, според сценариото на Џонатан Латимер, засновано врз расказот на Ричард Инглиш. Главните улоги ги играат: Реј Миланд, Хеди Ламар, Мекдоналд Кери, Мона Фримен итн.
1 Содржина
По завршувањето на Американската граѓанска војна, група војници на Конфедерацијата се обидува да живее нормален живот во малиот град Копер Таун. Меѓутоа, нив постојано ги вознемирува група локални разбојници, предводени од шерифот и неговите помошници. Особено е злогласен заменикот на шерифот Лејн Тревис (го игра Кери), а со разбојниците, всушност, раководи убавата и опасна девојка Лиса Росел (ја игра Ламар). Поради тоа, поранешните војници тајно го повикуваат Џони Картер (го игра Миланд), кој настапува во еден циркус. Најпрвин, Картер ги одбива, зашто со настапот во циркусот тој го крие вистинскиот идентитет, криејќи се од власта. Но, подоцна, заедно со циркусот, тој пристигнува во Копер Таун и веднаш се вљубува во Лиса.
Незаконски влез (филм од 1992)

Незаконски влез (англиски: ''Unlawful Entry'') - американски филм од 1992 година, во режија на Џонатан Каплан, според сценариото на Луис Колик. Главните улоги ги играат: Курт Расел, Реј Лјота, Медлин Стоу, Роџер Е. Мозли, Кен Лернер, итн. Филмот постигнал голем комерцијален успех, носејќи заработка од 60 милиони долари, а Реј Лјота бил номиниран за наградите на „МТВ“, во категоријата за најдобар негативен лик.
1 Содржина
Мајкл Кар (го игра Расел) и неговата сопруга Карен (ја игра Стоу) се имотен пар од Лос Анџелес. Една ноќ, во нивната куќа влегува крадец кој им се заканува со убиство, но тие успеваат да се одбранат. Тие ја повикуваат полицијата при што го запознаваат инспекторот Пит Дејвис (го игра Лјота), кој им ветува дека за брзо време ќе го пронајдат крадецот. Така, тие се спријателуваат со Пит и тој почнува често да ги посетува, отворено додворувајќи ѝ се на Карен. На тој начин, нивниот живот постепено се претвора во измачување...
Избезумен (филм од 1988)

Избезумен (англиски: ''Frantic'') - американско-француски филм од 1988 година, во режија на Роман Полански. Главните улоги ги играат: Харисон Форд, Бети Бакли, Дејвид Хадлстоун, итн. Музиката за филмот ја компонирал Енио Мориконе. Филмот постигнал голем комерцијален успех, а истовремено добил пофални критики.
1 Содржина
Американскиот хирург Ричард Волкер (го игра Форд) пристигнува во Париз со својата сопруга Сондра (ја игра Бакли). Пред 20 години, тие го поминале медениот месец во истиот град. Кога се сместуваат во хотелската соба, тие откриваат дека им дале погрешен куфер. Потоа, додека Ричард се тушира, Сондра исчезнува од собата. Најпрвин, Ричард е збунет, но набргу станува избезумен, сфаќајќи дека париската полиција не сака да му помогне. Тој претпоставува дека исчезнувањето на неговата сопруга е некако поврзано со куферот. Оттука, тој сам ја започнува потрагата по неа при што, врз основа на еден телефонски број, ја наоѓа сопственичката на куферот...
Бојата на калинките

„Бојата на калинките“ (ерменски: ''Նռան գույնը'') — советски филм од 1968 година, во режија на Сергеј Параџанов, кој е автор и на сценариото, засновано врз поезијата на ерменскиот поет Сајат Нова. Главните улоги ги играат: Софико Чиаурели, Мелкон Алкесанјан, Вилен Галстјан, Ѓорги Гегечкори, Спартак Багашвили итн. Автор на музиката е Тигран Мансурјан.
Во 1982 година, филмот се нашол на списокот на десетте најдобри филмови на сите времиња, според изборот на ''Cahiers du cinéma''. Во 2012 година, во изборот на најдобрите филмови во историјата според ''Sight & Sound'', „Бојата на калинките“ бил рангиран на 84. место, а исто така се појавил и на списокот на најдобрите филмови во изборот на ''Time Out''. На мрежното место на ''Rotten Tomatoes'' филмот има рејтинг од 91%.
1 Содржина
Филмот го прикажува животот на ерменскиот поет од XVIII век, Сајат Нова, од неговото детство до смртта. Филмот е поделен на осум дела: „Детството“, „Младоста“, „На дворот на кнезот“, „Манастирот“, „Сонот“, „Староста“, „Ангелот на смртта“ и „Смртта“. Во нив се прикажани разни сцени од животот на Сајат Нова и ерменски обичаи, како: верското воспитување во младоста, капењето на мажите и жените во јавната бања, молитвата во дворецот на кнезот пред почетокот на ловот, вљубувањето во принцезата, заминувањето во манастир, ритуали поврзани со крштевки и погреби, заминувањето од манастирот, жртвено колење овци, смртта на светиот татко Лазар, смртта на поетот итн.
Кристијан Барнард

Кристијан Н. Барнард (англиски Christiaan N. Barnand) е роден во Бифорт Вест, 8 ноември 1922-Пафос 2 септември 2001. Тој бил јужно африкански кардиохирург кој го извел првото успешно пресадување на срце.
1 Прво успешно пресадување на срце
По првото успешно пресадување на бубрег во 1953 година, во САД, Барнард ја извел првото пресадување на бубрег во Јужноафриканската Република во октомври 1967. Барнанд неколку години експериментирал со пресадување на срце на животни. Пресадување на срце било извршено на повеќе од 50 кучиња. Благодарение на исчекорите кој ги направиле пионерите, меѓу кој и Норман Шамвеј, неколку хируршки екипи биле во положба да го подготват првото пресадување на срце. Бернард имал пациент кој бил подготвен да се подвргне на процедурата, но му бил потребен соодветен дарител.
Го извел првото пресадување на срце на 3 декември 1967 година, со асистенција на својот брат Маријус Бернард, а операцијата траела 9 часа и во неа учествувале 30 луѓе. Пациентот се викал Луис Вашкански, 54 годишен продавач, кој боледувал од дијабетис и од неизлечlива срцева болест. Барнард подоцна напишал:
''„На човекот кој умира не му е тешко да донесе тешка одлука бидејќи знае дека е на крајот. Ако ве брка лав на крајбрежје каде што има крокодили, вие ќе скокнете во водата, уверени дека имате шанса да препливате на другата страна.“''
Дарител била младата Дениз Дарвал, на која што мозокот и бил оштетен во несреќа на 2 декември 1967, додека преминувала улица во Кејптаун. По тоа што нејзиниот татко дозволил нејзиното срце да го искористи Барнард за пресадување.
Барнард станал меѓународна ѕвезда преку ноќ и бил славен ширум светот поради своите достигнувања. Тој продолжил да врши пресадување на срце. По пресадувањето кое е извршено на 2 јануари 1968 пациентот Филип Блајберг преживеал уште 19 месеци. Дороти Фишер добила срце во 1969, и станала првиот црн примател. Живеела 12 години и 6 месеци по пресадувањето. Дирк ван Зил кој добил срце 1971 е пациент кој најдолго живеел според новите мислења, преку 23 години.
2 Смрт
Кристијан Барнард умрел во септември 2001, додека бил на одмор во Пафос, на Кипар. Првите извештаи покажале дека умрел од срцев удар, но аутопсијата покажала дека умрел од сериозен напад на астма.
Часови на очајот (филм од 1955)

„Часови на очајот“ (англиски: ''The desperate hours'') — американски филм од 1955 година, во режија на Вилијам Вајлер по сценариото на Џозеф Хејс, засновано врз неговиот роман. Главните улоги ги толкуваат: Хемфри Богарт, Фредрик Марч, Артур Кенеди, Марта Скот, Дјуи Мартин, Мери Марфи, Ричард Евер, Роберт Мидлтон, итн.
1 Содржина
Дејството на филмот се одвива во едно богато предградие во САД, во средината на 1950-тите. Ден Хилијард (го игра Марч) живее мирен живот со сопругата Елинор (ја игра Скот), ќерката Синди (ја игра Марфи) и малиот син. Меѓутоа, идиличниот живот во тоа подрачје е нарушен од бегството на криминалецот Глен Грифин (го игра Богарт), осуден на повеќегодишна затворска казна поради убиство. Заедно со Грифин бегаат и неговиот помал брат Хал (го игра Мартин) и другарот Сем Кобиш (го игра Мидлтон). Бегајќи од полицијата, предводена од детективот Џеси Бард (го игра Кенеди), тројцата бегалци влегуваат во куќата на Ден, а Елинор ја земаат за заложник. На почетокот, Ден е сосема збунет и неспособен да го заштити семејството, но со текот на времето, ситуацијата почнува да се менува...
Оган од суети (филм од 1990)

Оган од суети (англиски: ''The Bonfire of the Vanities'') - американски филм од 1990 година, во режија на Брајан де Палма. Главните улоги ги толкуваат: Том Хенкс, Брус Вилис, Мелани Грифит, Ким Кетрал, Саул Рубинек, Морган Фримен, итн. Филмот е заснован врз романот на Том Вулф.
1 Содржина
Шерман Мекој (го игра Хенкс) е успешен и богат брокер од Њујорк. Еднаш, возејќи се со својата љубовница Марија Раскин (ја игра Грифит), тој заглавува во мрачна улица во Бронкс, каде што го напаѓаат двајца Афроамериканци. Во паниката, Марија (која го вози автомобилот) го потчукнува едно од момчињата, а потоа Шерман и Марија бегаат од местото. Шерман предлага да го пријават случајот во полиција, но Марија се плаши да не биде обвинета. Истовремено, еден амбициозен политичар (Евреин), кој сака да стане градоначалник на Њујорк, упорно бара начин како да ги освои гласовите на црните гласачи. Неговиот тим успева да открие дека момчето од Бронкс било удрено од автомобилот на Шерман и политичарот започнува медиумска кампања, предводена од новинарот Питер Фалоу (го игра Вилис), тврдејќи дека богатиот белец безмилосно го прегазил црното момче, а потоа побегнал...
ATC код N07

1 N07A Парасимпатомиметици
1.1 N07AA Антихолинестерази
:N07AA01 Неостигмин
:N07AA02 Пиридостигмин
:N07AA03 Дистигмин
:N07AA30 Амбенониум
:N07AA51 Неостигмин, комбинации
1.2 N07AB Холински естри
:N07AB01 Карбахол
:N07AB02 Бетанехол
1.3 N07AX Други парасимпатомиметици
:N07AX01 Пилокарпин
:N07AX02 Холин алфоскерат
:N07AX03 Цевимелин
2 N07B Лекови кои се користат за нарушувања на зависност
2.1 N07BA Лекови кои се користа за никотинска зависност
:N07BA01 Никотин
:N07BA03 Варениклин
:N07BA04 Цитизин
2.2 N07BB Лекови кои се користат за алкохолна зависност
:N07BB01 Дисулфирам
:N07BB02 Калциум карбимид
:N07BB03 Акампросат
:N07BB04 Налтрексон
:N07BB05 Налмефен
2.3 N07BC Лекови кои се користат за опоидна зависност
:N07BC01 Бупренорфин
:N07BC02 Метадон
:N07BC03 Левацетилметадол
:N07BC04 Лофексидин
:N07BC05 Левометадон
:N07BC06 Диаморфин
:N07BC51 Бупренорфин, комбинации
3 N07C Препарати против вртоглавица
3.1 N07CA Препарати против вртоглавица
:N07CA01 Бетахистин
:N07CA02 Цинаризин
:N07CA03 Флунаризин
:N07CA04 Ацетиллеуцин
:N07CA52 Цинаризин, комбинации
4 N07X Други лекови за нервниот систем
4.1 N07XX Други лекови за нервниот систем
:N07XX01 Тирилазад
:N07XX02 Рилузол
:N07XX03 Ксалипроден
:N07XX04 Натриум оксибат
:N07XX05 Амифампридин
:N07XX06 Тетрабеназин
:N07XX07 Фампридин
:N07XX08 Тафамидис
:N07XX09 Диметил фумарат
:N07XX10 Лахинимод
:N07XX11 Питолисант
:N07XX59 Декстрометорфан, комбинации
Европска музејска академија

Европска музејска академија — непрофитна фондација во Холандија, основана по повод десетгодишнината од смртта на еминентниот музеолог Кенет Хадсон (1916-1999) од страна на група професионалци активни во областа на музеологијата и културата воопшто. Оваа група многу години работела со Кенет Хадсон на шемата и контекстот на Европската награда за музеј на годината, под покровителство на Советот на Европа, како и под покровителство на кралицата Фабиола на Белгија.
1 Цели
Академијата во минатото била училиште посветенo на Атина, божицата на мудроста, надвор од градските ѕидини на античка Атина. Денес Академијата e високообразовниa институција за истражување, со почесно членство. Целите на Европската музејска академија (ЕМА) се да се заштити наследството на Кенет Хадсон и да се шират вредностите и видувањата на неговото музеолошко размислување меѓу новите генерации на музејски професионалци, како и културните професионалци, активни на ниво на Европа.
Фондацијата ЕМА се занимава со развој на истражувањата од областа на музејските иновации, ги стимулира новите идеи и искуства, ги нуди своие услуги како инкубатор за нови таленти и нови програми со цел да се подобри квалитетот на музејските услуги и музејскиот дискурс на ниво на Европа. Академијата не е образовна организација, иако редовно учествува во програми за обука и размена, туку е здружение на музејски професионалци од различно национално и културно потекло.
ЕМА е организација со мисија да собере експерти, да изгради знаење, да ги сподели резултатите од собраните професионални искуства, кои ќе поттикнуваат дијалог во облата на музеологијата во Европа. Со текот на годините, Фондацијата развила посебен ЕМА модел, кој придонесува во повеќето европски земји преку давање на совети за наставната програма и специјализираните програми, обезбедува заеднички јазик и дидактички материјал, помага во организирање на семинари и студиски собири, промовира иновации во содржината и методологијата на наставата.
Железо-дефициентна анемија

Железо-дефициентна анемија или сидеропенична анемија се јавува поради недостиг на железо во организмот. Како резултат на тој недостиг се нарушува создавањето на хемоглобинот.
Симптомите кои ги предизвикува се: замор, слабост, омалаксаност, бледило на кожата, вртоглавици, главоболки и др.
Железо-дефициентната анемија вообичаено е предизвикана од губиток на крв, намален внес на железо преку исхраната или намалена апсорпција на железото во дигестивниот тракт.
Во 2015 година околу 1.48 милијарда луѓе имале железо-дефициентна анемија. Недоволен внес на железо преку исхраната се смета дека е причинител на приближно половина од случаите. Жените и малите деца се најчесто погодени. Во 2015, анемијата поради дефицит на железо резултирала со околу 54,000 смртни случаи – што е намалување во споредба со 213,000 смртни случаи во 1990 година.
Пријателот Џои (филм од 1957)

„Пријателот Џои“ (англиски: ''Pal Joey'') - американски филм од 1957 година, во режија на Џорџ Сидни. Главните улоги ги толкуваат: Рита Хејворт, Ким Новак, Френк Синатра, Барбара Николс, Елизабет Патерсон, Боби Шервуд, итн. Филмот е снимен врз основа на популарен бродвејски мјузикл од раните 1950-ти, а неколку песни од филмот (''Bewitched, Bothered and Bewildered'', ''My Funny Valentine'', ''Small Hotel'' и ''The Lady is a Tramp'') станале големи хитови. Исто така, филмот бил номиниран за наградата „Оскар“ во четири категории, додека Френк Синатра ја освоил наградата „Златен глобус“.
1 Содржина
Џои Еванс е вредно, но романтично момче (го игра Синатра) кое сака да изгради нов ноќен клуб во Сан Франциско. Тој ги сака жените и штом ќе ја сретне наивната танчерка Линда (ја игра Новак), веднаш го обземаат искрени чувства кон неа. Меѓутоа, со цел да најде пари за новиот клуб, тој се дружи и со поранешната стриптизета Вера (ја игра Хејворт), која сега е богата вдовица и угледна госпоѓа.
Ченаб

Ченаб или Чанаб (|ਚਨਾਬ, |چناب, |चनाब) — значајна река во Индија и Пакистан. Извира во горните делови на Хималаите, во округот Лахаул и Спити на сојузната држава Химачал Прадеш, Индија. Се образува со слевање на реките Чандра и Бага. Тече низ Џаму (сој. држ. Џаму и Кашмир) и продолжува во низината на Пенџаб, Пакистан. По договор, водите на Ченаб му припаѓаат на Пакистан.
1 Историја
За реката се знаело уште во ведскиот период (XVI-VII век п.н.е.) кога се нарекувала Чандрабанга (|चंद्रभाग) или ''Асикни'' (|असिक्नी), а меѓу древните Македонци како ''Искмати'' (|इस्कामति) и ''Акесин''. Во 325 г. п.н.е. Александар Македонски го основал градот Александрија на Инд (на местото на денешните Уч, Митанкот или Чачаран во Пакистан) на вливот на Панџнад во Инд.
2 Галерија
3 Поврзано
* Панџнад
* Александрија на Инд
* Џелам (Хидасп)
Блоу аут (филм од 1981)

Блоу аут (англиски: ''Blow Out'') - американски филм од 1981 година, во режија на Брајан де Палма, кој е автор и на сценариото. Главните улоги ги толкуваат: Џон Траволта, Ненси Ален, Денис Франц, Питер бојден, Курт Меј, итн. Насловот на филмот „Blow Out“ е посвета на познатиот филм на Микеланџело Антониони, „Blow Up“ од 1966 година. Со текот на времето, филмот добивал сè поголеми пофалби од филмските критичари, при што многумина го сметаат за најдобар филм на де Палма, а Квентин Тарантино го смета за трет најдобар филм на сите времиња (по „Рио Браво“ и по „Таксист“).
1 Содржина
Џек Тери (го игра Траволта) е стручњак за специјални ефекти и поранешен полициски техничар. Случајно, тој е сведок на автомобилска несреќа при што од автомобилот што паднал во една река тој успева да ја спаси само жената. Подоцна дознава дека таа е проститутката Сели (ја игра Ален), додека мажот бил важен политичар, претседателски кандидат. Лентата со звуците што ги снимил за време на несреќата (за својата збирка на звуци од природата) го наведуваат да се посомнева дека несреќата не била случјна. Така, тој започнува сопствена истрага и притоа открива цела завера со многу злосторства, но воопшто не насетува за колку голема работа станува збор...<ref></ref
Малтешкиот сокол (филм од 1941)

Малтешкиот сокол (англиски: ''The Maltese Falcon'') - американски филм од 1941 година, во режија на Џон Хјустон. Главните улоги ги толкуваат: Хемфри Богарт, Гледис Џорџ, Мери Астор, Питер Лоре, Сидни Гринстрит, итн. Во 1942 година, филмот бил номиниран за наградата „Оскар“ во три категории: најдобар филм, најдобро сценарио и најдобра машка споредна улога. Во 1989 година, тој бил вклучен во Националниот филмски регистер на САД.
1 Содржина
Сем (Хемфри Богарт) е приватен детектив во Сан Франциско. Еден ден, во неговата канцеларија влегува непозната жена која се нарекува себеси Рут (Мери Астор), која тврди дека ѝ треба заштита и дека сака да ја пронајди и да ја заштити од некој човек по име Флојд Трзби. Сем го испраќа својот помошник и партнер Мајлс Архер (Џероме Кован) да ја следи девојката, но истата ноќ него го убива некој непознат. По некое време е убиен и Флојд за кој се мисли дека е убиецот, а полицијата смета дека Сем е вмешан во едно од тие убиства, бидејќи тој е во врска со сопругата на својот соработник (Гладис Џорџ). Сем е посетен од еден Џоел Каиро, кој е по потрага на средновековна фигура на сокол. Сем му кажува на својот клиент за Џоел и се дознава дека тие се знаеле од порано. Подоцна Сем го посетува шефот на Џоел во еден хотел и се среќава со млад човек Вилмер кој го имаше следено. Шефот на Џоел и Вилмер, Гутмен, му нуди 25,000$ и една четвртина на Сем за фигурата на црниот сокол, но Сем се онесвестува бидејќи му ставија нешто во пијалакот, a Гутмен си заминува заедно со своите соработници. Сем започнува сериозна истрага и открива дека тројца чудни луѓе, односно криминалци, се во некаква врска со девојката, Рут Рандерли, која подоцна се нарекува Бригид'О'Схаухнеси, тие се во потрага по црниот сокол. Со истрагата на Сем се случуваат и серија од настани Така, во кулминацијата, Сем се договара со овие тројца криминалци. Гутмен му дава 10,000$ на Сем, но Сем сака и некој да го предаде на полицијата, затоа го предлага Вилмер. Неговите соработници Џоел и Гутмен се согласуваат и Сем го онесвестува Вилмер, но Вилмер подоцна успева да избега во хаосот кога Гутмен ја анализира статуетката на соколот и дознава дека е лажна. Гутмен и Каиро решаваат да се вратаат во Истанбул, но Сем вика полиција за да бидаат фатени. Сем дознава и дека Бригид го убила неговиот партнер и дека го направила тоа за да биде обвинет Флојд. Сем решава да ја предаде Бригид на полицијата, и покрај неговите чувства кон неа.
2 Улоги
* Хемфри Богарт како Сем Спејд
* Мери Астор како Рут Рандерли/Бригид'O'Схаухнеси
* Гладис Џорџ како Ива Архер
* Питер Лоре како Џоел Каиро
* Бартон МекЛејн како Поручник Данди
* Ли Патрик како Ефи Перине
* Сидни Гринстрит како Каспер Гутмен
* Вард Бонд како Детектив Том Полхаус
* Џероме Кован како Мајлс Архер
* Елиша Кук Џр. како Вилмер Кук
* Џејмс Бурки како хотелскиот детектив Лука
* Муреј Алпер како таксистот Френк Ричмен
* Џон Хамилтон како Окружниот Правобранител Брајан
* Валтер Худсон како Капетан Џејкоби
Враќање во иднината 3

„Враќање во иднината 3“ (англиски: ''Back to the Future 3'') — американски филм од 1990 година, во режија на Роберт Земекис, кој е автор и на сценариото заедно со Боб Гејл. Главните улоги ги играат: Мајкл Џеј Фокс, Кристофер Лојд, Мери Стинбурген, Леа Томпсон, Томас Ф. Вилсон, Елизабет Сју итн. Ова е последниот дел од трилогијата „Враќање во иднината“, снимен истовремено со вториот дел, но во киносалите се прикажувал неколку месеци по него.
1 Содржина
Младото момче Марти Мекфлај (го игра Фокс) добива разгледница стара 70 години, испратена од неговиот пријател, чудниот доктор Браун (го игра Лојд), пронаоѓачот на временската машина. Докторот го известува Марти дека живее мирен живот на Дивиот Запад. Меѓутоа, Марти дознава дека докторот умрел кратко време по испраќањето на разгледницата и затоа се враќа во минатото за да го предупреди докторот. Кога стигнува таму, Марти открива дека докторот е вљубен во една жена (ја игра Стин бурген). По низа вратоломии, Марти и докторот успеваат да се вратат во иднината, а докторот ја зема со себе и саканата жена.
Панкас

Панкас (на португалски: Pancas) е општина во бразилската држава Еспирито Санто, југоисточниот крајбрежен дел на Бразил. Зафаќа површина од 824 км2 и има население од 20,025 жители (2005 г.) ..
1 Географија и местоположба
Се наоѓа на утоката на реката Досе, во северозападниот дел на државата. Локално, тоа е познато како добро место за параглајдерство. Пејзажот низ градот се одликува со голем број на гранитни шилести карпи, при што Педра Агуља ("Иглеста карпа") во близина на градот е втората највисока вертикална гранитна карпа (''"chaminé"'') во Бразил, по познатата карпа Корковадо во Рио де Жанеиро.
2 Историја
Пред да пристигнат првите европски доселеници и колонизатори, областа беше населена со Американски староседелци. Првите европски доселеници го основале селото наречено Сао Силвано, но тоа било уништено од локалните доморотци. Првите постојани жители пристигнале во 1918 година, барајќи вредни минерали, но регионот на реката Досе бил практично ненаселен сè до 1925 година, кога бил изграден првиот мост над реката Досе, наречен мост Флоријан Авидос, и ова довело до тоа повеќе луѓе да се населат на северот на државата за првпат. Мостот првенствено го отворил пристапот до сеча на компании кои довеле повеќе луѓе и за плантажи за кафе, отворајќи го патот до долината каде што се наоѓа Панкас. Првата населба во областа била основана во 1925 година и била наречена Носа Сењора Да Пења.
Имигрантите во градот во 1920-тите и 1930 година вклучувале голем број етнички Германци, а германскиот дијалект Источен Померански (сега речиси исчезнат во Европа) сè уште се зборува во оваа област.
Господинот Шмит (филм)

Господинот Шмит (англиски: ''About Schmidt'') – американски филм од 2002 година, во режија на Александар Пејн, а според сценариото на Александар Пејн и Џим Тејлор, засновано на романот на Луис Бегли. Главните улоги ги толкуваат: Џек Николсон, Кети Бејтс, Хоуп Дејвис, Дермот Малрони и Џун Сквиб. Филмот бил номиниран за наградата „Оскар“ во категориите за најдобар глумец и најдобра споредна глумица. Исто така, бил номиниран за наградата „Златен глобус“ во пет категории, од кои победил во две - за најдобар глумец и за најдобро сценарио.
1 Содржина
Ворен Шмит (го игра Николсон) е успешен човек кој работи во осигурително друштво, но на возраст од 66 години мора да оди во пензија. Тогаш, неговиот живот се менува од корен и времето го поминува само со сопругата Хелен, која набргу умира. Дури тогаш, тој сфаќа дека е осамен, па почнува да го финансира образованието на едно дете од Танзанија. Потоа, тој ги открива љубовните писма на жена му и неговиот најдобар пријател. Затоа, со својата камп-куќичка заминува на патување по местата што ги посетил во минатото, по што ја посетува ќерката. Таа ја подготвува свадбата, но Ворен воопшто не го одобрува нејзиниот брак...
Парк на принцовите

Паркот на принцовите (, литературно "Princes’ Park" на англиски) е фудбалски стадион во Париз, Франција. Објектот се наоѓа во југозападниот дел на француската престолнина , во рамките на 16-то окружување во Париз, во непосредна близина на стадион Жан-Буин (рагби место) и во рамките на пешачење од Стадионот на Ролан Гарос.
Стадионот, со сместивост за седење од 47.929 гледачи, е домашен терен на клубот Париз Сен Жермен од 1974 година. Пред отворањето на Стад де Франс во 1998 година, тој бил исто така дом арена на француската репрезентација во фудбал и во рагби. Теренот на Паркот на принцовите е опкружен со четири покриени трибини, официјално познати како Францис Борели, Аутеил, Париз и Булоњ .
Замислен од архитектот Роџер Таилиберт, сегашната верзија на Паркот на принцовите официјално била отворена на 4 јуни 1972 година, и чинела од 80–150 француски франци. Стадионот е трет кој е изграден на местото, првото отворање на вратите било во 1897 година, а второто во 1932 година .
ПСЖ го регистрирал својот рекорд на домашен терен во 1983 година, кога 49.575 гледачи биле сведоци на победа на клубот со резултат 2-0 над Ватерсхеј во четврт-финалето на Купот на победниците на Купувите. Сепак, Француската репрезентација за рагби фудбал го има апсолутниот рекорд на стадионот. Тие го поразиле велшкиот национален рагби тим со резултат 31-12 во 1989 година пред 50.370 гледачи.
Црква „Св. Петка“ - Грешница

Света Петка — главна селска црква, во поречкото село Грешница.
Црквата е сместена на самиот влез во селото. Во дворот на црквата се наоѓаат и самите селски гробишта
1 Галерија
2 Поврзано
* Грешница
* Дебарско-кичевска епархија
* Бродско архијерејско намесништво
* Бродска парохија
Црква „Св. Талалеј“ - Горно Крушје

Свети Талалеј — главна селска црква во поречкото село Горно Крушје.
Црквата е сместена во самото село. Споена со црквата се наоѓа и самата камбанарија.
1 Галерија
2 Поврзано
* Горно Крушје
* Дебарско-кичевска епархија
* Бродско архијерејско намесништво
* Манастиречка парохија
Увеја (Валис и Футуна)

:''За истоименото традиционално кралство видете Кралство Увеа.''
Увеа (увејски: ''Uvea'') или познат и како Валисов Остров или само Валис (француски: ''Wallis'') — еден од трите големи острови на француската територија Валис и Футуна. Увеа е дел од Полинезија, островска група во Океанија. Увеа се наоѓа северно од Тонга, североисточно од Фиџи, источно од Ротума (Фиџи), југоисточно од Тувалу, југозападно од Токелау и западно од Самоа. Островот има површина од околу 100 км<sup>2</sup> и население од околу 11.000 жители. Главен град на Увеа е Мата-Уту. Најголем јазик на островот е увејски јазик, а главна религија е христијанството (римокатолицизмот). Увеа е вулкански остров со плодна почва и има неколку езерца. Највисока точна на островот е планината Лока со 131 метар надморска височина. Островот е дел од традиционалното кралство со исто име.
1 Географија
Вкупната површина на островот е 77,5 км<sup>2</sup> и пречник на островот е околу 50 км. Највисока точка на островот е планината Лока со 131 метар. Островот е со вулканско потекло и поради тоа има повеќе езерца на островот, како што е на пример езерото Лалолало.
Увеа е оддалечен 240 км од Футуна и Алофи. Околу островот има 15 мали островчиња кои формираат корален гребен околу островот.
2 Административна поделба
Увеа е поделен на три округа. Од север кон југ тие се:
*Хихифо: опфаќа пет села, Ваилала, Туфуоне, Ваитупу, Малае и Алеле.
*Хахаке : опфаќа шест села, Лику, Акаака, Мата-Уту, Ахоа, Фалалеу и Хафуасиа.
*Муа : опфаќа десет села, Лавегаху, Тепа, Гахи, Хатофо, Малаефоу, Колопо, Халало, Утуфуа, Ваималау и Теси.
округ („значење“), адм. центар, површина(км<sup>2</sup>), население(2003 попис) села
Хихифо („запад“), Ваитупу, 23.4, 2422, 5
Хахаке („исток“), Мата-Уту, 27.8, 3950, 6
Муа („прв“), Малаефоу, 26.3, 3699, 10
'Увеа, Мата-Уту, 77.5, 10071, 21
3 Демографија
Според податоците од 2003 година, Увеа имал население од 10.071 жители, односно 67% од вкупното население на Валис и Футуна. Најголем јазик, а воедно и автохтон, е увејски јазик.
4 Транспорт
Летови на островот врши само новокаледониската компанија Aircalin. Постои и поморски сообраќај со околните острови.
5 Образование
На островот има околу 12 основни училишта, четири средни училишта и едно вишо средно.
6 Поврзано
* Увејски јазик
* Валис и Футуна
7 Наводи
* E.G. Burrows, ''Ethnology of Uvea'', BPB 1937.
**, ,
Фернандо де Нороња

Фернандо де Нороња — архипелаг во состав на државата Пернамбуко, Бразил. Сочинет се од 21 остров и мали островчиња во Атлантскиот Океан, оддалечени 354 километри од бразилскиот брег. Островите се од вулканско потекло. Името на архипелагот е извртен облик од личното име на португалскиот трговец, Фернандо де Лороња, кому биле дадени од португалската круна за службата со увоз на дрво од Бразил. Само истоимениот главен остров е населен, зафаќа површина од 18,4 км<sup>2</sup> и има население од 2.718 жители (2012). Вкупната површина на целиот архипелаг на острови изнесува 26 км<sup>2</sup>.
1 Галерија
Три вреќи лаги

Три вреќи лаги - збирка македонски народни приказни, собрани од Марко Цепенков. Книгата е објавена во 1967 година од издавачката куќа „Мисла“ од Скопје.
1 Содржина
Збирката ги содржи следниве приказни:* „Момчето што сакаше да учи женските ѓаолштини“
* „Праведна судбина на еден кадија со еден сиромав“
* Царо што бараше разумна девојка да земит“
* Ум имам пари немам“
* „Три вреќи лаги“
* „Не за кого је печено, ами за кого је речено“
* „Умот и к'сметот“
* „Човекот со к'сметот во шупливата цреша“
* „Верните кучиња на грешка отепани“
* „Мајката што си отру сина си“
* „Вези моме, не вези, мртов ти е к'сметот“
* „Трите момчиња, царот и к'сметот“
* „К'сметлијата што се сторил цар“
* „Праведниот чоек што го обесил царо на трипати и се скина ортомата“
* „Филозофот и еќимот“
* „И пајаго бил создаден од бога да праи добрина“
* „Чоеко што милуаше правината и отиде да бара праведен судија во друго царсто и го најде“
2 Технички податоци
Книгата, со обем од 100 страници, е објавена во рамките на библиотеката „Колибри“. Корицата на книгата е дело на Никола Манев, а коректурата ја направил Владо Додовски. Книгата е отпечатена во печатницата „Киро Димитровски-Дандаро“ од Битола, во тираж од 20.000 примероци.
Сао Жозе дос Асентес

'Сао Жозе дос Асентес (португалски: ''São José dos Ausentes'') — општина во државата Рио Гранде до Сул, во јужниот дел на Бразил. Зафаќа површина од 1176 км<sup>2</sup> и има население од 3300 жители. На нејзината територија се наоѓа највисокиот врв во државата Рио Гранде до Сул, Пико до Монте Негро, висок 1398 метри надморска височина. Од главниот град, Порто Алегре, е оддалечена 220 километри.
1 Галерија
Ледено доба: Топењето (филм од 2006)

Ледено доба: Топењето (англиски: ''Ice Age: The Meltdown'') - американски анимиран филм од 2006 година, во режија на Карлос Салдана. Гласовите ги позајмуваат: Реј Романо, Џон Легуизамо, Денис Лири, Квин Латифа, итн. Филмот претставува втор дел од серијалот „Леденото доба“.
1 Содржина
На крајот од Леденото доба настапува периодот на забрзано топење на мразот, придружен со зголемена вулканска активност. Поради заканата од поплава, сите животни брзаат да се засолнат на некои повисоко место. За разлика од другите животински видови, коишто се држат заедно, Мени (гласот на Романо) нема никого од својот вид и мисли дека тој е последниот мамут. Додека тој, мрзливецот Сид (гласот на Легуизамо) и сабјестиот тигар Диего (гласот на Лири) брзаат да се спасат, неочекувано среќаваат млада женка-мамут, со име Ели (гласот на квин Латифа) во друштво со два опосума. За несреќа, Ели е малку необична, зашто мисли дека е опосум. Одејќи заедно, Мени и Ели постојано се караат, така што најпосле нивните патишта се разделуваат. Сепак, кога доаѓа поплавата, дознавајќи дека Ели е заробена во една пештера, Мени храбро се жртвува, скокајќи во длабоката вода во која пливаат опасни грабливци и ја спасува Ели. Притоа, и Сид паѓа во водата, а него го спасува Диего, кој дотогаш има страв од водата. На крајот, Мени и Ели среќаваат цело стадо мамути, меѓутоа тие продолжуват заедно на друга страна.
Дабигатран

Дабигатран претставува антикоагуланс кој може да се користи преку уста. Претставува алтернатива за варфаринот, бидејќи нема потреба за мониторирање на неговата концентрација, но има слична ефикасност. Дабигатран се зема во форма на пролек дабигатран ексилат. По ресорпцијата во гастроинтестиналниот тракт, дабигатрант ексилат се претвора во црниот дроб и крвта во активната форма дабигатран.
Дабигатранот претставува „реверзибилен“ антикоагуланс. Постои специфичен антидот, идаруцизумаб, кој се спротивставува на ефектот на дабигатран.